Diari Oficial de la Generalitat Valenciana


Sumari del DOGV 9622, del 21-06-2023 (2023/6381)

Anunci de la suspensió de llicències d'edificació i activitat de generació d'energia renovable.
-----------------------------------------------------------------------------------------------

### Dades del document

Número de DOGV
:   9622

Data del DOGV
:   21-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/6381


Data del document
:   02-06-2023

Organisme emissor
:   Ajuntament d'Elda

Tipus de document
:   Anunci

Descriptors 

:   * pla d'urbanisme
    * administració local

Anunci de la suspensió de llicències d'edificació i activitat de generació d'energia renovable. [2023/6381]  
El Ple de l'Ajuntament d'Elda, en sessió celebrada el dia 26 de maig de 2023, va acordar per unanimitat dels assistents a la sessió, la suspensió de la tramitació i l'atorgament de les llicències d'edificació i activitat que es pogueren sol·licitar corresponents a les instal·lacions per a generació d'energia renovable en el sòl no urbanitzable del municipi en els termes següents:  
  
«Primer  
Suspendre la tramitació i l'atorgament de les llicències d'edificació i activitat que es pogueren sol·licitar corresponent a les instal·lacions per a generació d'energia renovable (tant generació com les línies d'evacuació necessàries), en el sòl no urbanitzable del municipi, excepció feta de les instal·lacions per a autoconsum d'edificacions i per a usos ja existents, de conformitat amb el que es disposa en l'article 68.1 del TRLOTUP, amb la finalitat de facilitar l'estudi per a reforma de l'ordenació urbanística dels usos de generació d'energia renovable en sòl no urbanitzable (comú i protegit) d'Elda.  
  
Segon  
Establir la duració de la suspensió en el termini màxim establit en l'article 68 del TRLOTUP, si bé podrà alçar-se totalment o parcialment o limitar-se la seua duració segons el contingut del document de planejament que finalment resulte sotmés a exposició pública.  
  
Tercer  
Remetre aquest acord a la Direcció General d'Indústria, i a la Direcció General d'Ordenació del Territori i Paisatge perquè en prenguen coneixement i efectes, en la tramitació dels expedients emparats en el Decret 14/2020, d'autorització de plantes generadores d'energia.  
  
Quart  
Remetre aquest acord al Diari Oficial de la Generalitat Valenciana per a la seua publicació, moment a partir del qual entrarà en vigor la suspensió. Així mateix, publicar l'acord en el tauler d'anuncis i en la web municipal.»  
Es publica a l'efecte de l'article 68.4 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny.  
  
Contra aquest acord, que posa fi a la via administrativa pot interposar-se alternativament recurs de reposició potestatiu davant l'òrgan que el va dictar d'aquest ajuntament, en el termini d'un pes a comptar des de l'endemà de la publicació d'aquest anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament recurs contenciós administratiu, davant el Jutjat Contenciós Administratiu d'Alacant en el termini de dos mesos, a comptar des de l'endemà de la publicació d'aquest anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que puga interposar-se qualsevol altre recurs que poguera estimar més convenient al seu dret.  
  
  
Elda, 2 de juny de 2023.- L'alcalde: Rubén Alfaro Bernabé.